পাথারিয়া পাহাড়

পাথারিয়া পাহাড় মৌলভীবাজার জেলার বড়লেখা উপজেলায় অবস্থিত, যার পূর্ব নাম "আদম আইল"। এই পাহাড়ের উপর থেকে পতিত পানিতেই সৃষ্টি হয়েছে মাধবকুণ্ড জলপ্রপাত।

 অবস্থান 
এই পাহাড়টি বাংলাদেশের উত্তর-পূর্ব কোণে অবস্থিত সিলেট বিভাগের মৌলভীবাজার জেলার বড়লেখা উপজেলার ৮ নম্বর দক্ষিণভাগ ইউনিয়নের অধীন গৌরনগর মৌজার অন্তর্গত। এই পাহাড়, সিলেট সদর থেকে ৭২ কিলোমিটার, মৌলভীবাজার জেলা থেকে ৭০ কিলোমিটার, কুলাউড়া রেলওয়ে জংশন থেকে ৩২ কিলোমিটার এবং কাঁঠালতলী থেকে ৮ কিলোমিটার দূরত্বে অবস্থিত।

 নামকরণ 
প্রায় এক হাজার বছর আগে এই অঞ্চলটি গভীর অরণ্য দ্বারা পূর্ণ ছিলো এবং এখানে "পাথরি" নামক নাগা জনগোষ্ঠীর একটি উপশাখার অধিবাসীরা বসবাস করত। কালক্রমে বসবাসকারী জনগোষ্ঠীর নামের সাথে মিল থেকে এই অরণ্য অঞ্চলের নাম 'পাথারিয়া' হয়।

 বর্ণনা 
এই পাহাড়টি ২৪ কিলোমিটার অঞ্চল জুড়ে বিস্তৃত। এটি বাংলাদেশের সাথে ভারতের পূর্ব দিকের সীমান্তবর্তী খাসিয়া-জয়ন্তীয়া উচ্চভূমির একটি বর্ধিত অংশ যার অপর অংশ ভারতের আসামে বিস্তৃত।পাথারিয়া পাহাড়, মৌলভীবাজার। দৈনিক কালের কন্ঠ; তারিখঃ ১৫ মার্চ ২০১০; সংগ্রহঃ ১৭ ডিসেম্বর, ২০১২

 উদ্ভিদ বৈচিত্র 
এখানে পূর্বে প্রচুর প্রাকৃতিক কমলা লেবুর গাছ থাকলেও বর্তমানে তার সংখ্যা হ্রাস পেয়েছে। এই বনাঞ্চলটি আগর-আতর কাঠ গাছের জন্য বিখ্যাত। বর্তমানে এখানে যেসব প্রাকৃতিক উদ্ভিদ দেখা যায় তার মধ্যে রয়েছেঃ নাগকেশর, পালান,http://www.kishorgonj.com/?p=11409 বাঁশ, বেত, কালাকস্তুরী বা মুশকদানা ও বনঢ্যাড়শ।http://www.prothomalo.com/print/news/187292

 আরও দেখুন 
 মাধবকুণ্ড জলপ্রপাত
 বড়লেখা উপজেলা

 তথ্যসূত্র 

 বহিঃসংযোগ 
 দ্বিজেন শর্মার বর্ণনায় "পাথারিয়া পাহাড়" ও সংলগ্ন এলাকা

বিষয়শ্রেণী:সিলেট জেলা
বিষয়শ্রেণী:পাহাড়